Ο καλύτερος τρόπος για να φτάσεις στο κέντρο της Ζυρίχης είναι με το τρένο. Οι συρμοί αναχωρούν προς τον κεντρικό σταθμό της πόλης κάθε 5-10 λεπτά και η διαδρομή διαρκεί περίπου ένα τέταρτο. Μπορείς να αγοράσεις το εισιτήριό σου από τα αυτόματα μηχανήματα ή από το εκδοτήριο. Ένα εισιτήριο κοστίζει περίπου 5,32CHf (5,60€) για τους ενήλικες και 2,57CHf (2,80€) για παιδιά έως και 16 ετών. Πέρα από τη Ζυρίχη, υπάρχουν απευθείας συνδέσεις με άλλες ελβετικές πόλεις όπως η Βασιλεία, η Βέρνη ή η Γενεύη.